Studie: Sociale medier giver, modsat computerspil, symptomer på depression

Et nyt studie har undersøgt sammenhængen mellem skærmtid og symptomer på depression, og det er ikke computerspil, der er den store synder, men sociale medier.

Et nyt studie foretaget af forskere på Sainte-Justine Hospitalet i Montreal blandt teenagere fra 7. til 11. klasse viser, at sociale medier er den skærm-aktivitet, der er højst korreleret med depressionssymptomer.

Det skriver CBC.

Grunden kan ifølge forskerne være, at sociale medier lægger op til, at man sammenligner sig med socialt højerestående personer. Det kan føre til, at man får det dårligt med sit eget liv.

Godt tidsfordriv

Til forskernes overraskelse var der ikke nogen sammenhæng mellem, hvor meget tid de undersøgte teenagere brugte foran skærmen på computerspil og depressionssymptomer.

»Resultaterne overraskede os. Computerspil gør dig gladere. Det er et godt tidsfordriv,« siger Elroy Boers, en af forskere på studiet, til CBC.